pythainlp/thai_wikipedia_clean_20230101 huggingface dataset:
7500 นำผู้ชมร่วมบินไปกับเหตุการณ์สุดพลิกผันกลางท้องฟ้าจากความระทึกสุดขั้วสู่ความกลัวสุดขีดตลอดเที่ยวบินเมื่อกลุ่มผู้โดยสารที่นำโดย “แบรด มาร์ติน” (ไรอัน ควานเทน) และ แอร์โฮสเตสสาว (เจมี่ ชุง) ต้องเผชิญหน้ากับอุบัติเหตุเหนือคาดฝันที่ส่งผลให้มีผู้โดยสารเสียชีวิต ก่อนที่ผู้โดยสารและลูกเรือแต่ละคนต้องประสบกับการจู่โจมของแรงอาฆาตเร้นลับซึ่งซ่อนตัวอยู่ในทุกพื้นที่ของเครื่องบินลำนี้ ยิ่งเครื่องบินทะยานใกล้โตเกียวมากขึ้นเท่าไหร่ ชีวิตของทุกคนในไฟลท์ “7500” ก็ยิ่งตกอยู่ในความหวาดผวามากขึ้นเท่านั้น ไร้ทางหนี ไม่ทีทางรอด หรือสุดท้ายเครื่องบินลำนี้กำลังจะต้องกลายเป็นสุสานบนน่านฟ้า!
พระเจ้าปยีน-บย่า
พระเจ้าปยีน-บย่า (, ; ค.ศ. 817–876) เป็นกษัตริย์แห่งราชวงศ์พุกามและเป็นผู้ก่อตั้งเมืองพุกามใน ค.ศ. 849 พงศาวดารพม่ากล่าวว่าพระองค์เป็นกษัตริย์องค์ที่ 33 ของราชวงศ์ที่สถาปนาช่วงต้นคริสต์ศตวรรษที่ 2 แต่นักประวัติศาสตร์สมัยใหม่กล่าวว่าพระองค์เป็นกษัตริย์พระองค์แรก ๆ ของราชวงศ์พุกามซึ่งจะสามารถเข้าครอบครองพม่าตอนกลางในอีกสองร้อยกว่าปีข้างหน้า พระองค์เป็นพระปัยกา (ทวด) ฝ่ายพระบิดาของพระเจ้าอโนรธามังช่อ ปฐมกษัตริย์แห่งอาณาจักรพุกาม
อาดัม เญเม็ตส์
อาดัม เญเม็ตส์ (; เกิดวันที่ 2 กันยายน ค.ศ. 1985) เป็นนักฟุตบอลอาชีพชาวสโลวาเกีย ปัจจุบันลงเล่นในตำแหน่งกองหน้าให้กับดีนามอบูกูเรชต์จากประเทศโรมาเนีย และทีมชาติสโลวาเกีย เขาลงเล่นฟุตบอลใน 6 ประเทศ แต่ลงเล่นในประเทศเยอรมนียาวนานที่สุด
เขาเริ่มลงเล่นให้กับ MSK Žilina ตั้งแต่ ค.ศ. 2004-2007 และคว้าแชมป์ลีกสโลวาเกียในฤดูกาล 2006–07 ต่อมาในเดือนสิงหาคม ค.ศ. 2007 เขาถูกปล่อยยืมตัวให้กับ Erzgebirge Aue ในซไวเทอบุนเดิสลีกา ซึ่งเขาทำได้ 10 ประตู และจ่ายบอลสำเร็จ 7 ครั้งในการลงเล่น 29 นัด
วันที่ 11 มิถุนายน ค.ศ. 2008 เญเม็ตส์เซ็นสัญญา 4 ปีกับสโมสร Genk ในประเทศเบลเยียม เขาทำ 4 ประตูจาก 21 นัดที่ลงเล่น ต่อมาในเดือนกรกฎาคม ค.ศ. 2009 เขาตกเป็นข่าวในย้ายไปฮาร์ตออฟมิดโลเธียนในสกอตติชพรีเมียร์ชิป ซึ่งก็ล้มเหลว และในวันที่ 28 กรกฎาคม ค.ศ. 2009 เญเม็ตส์เซ็นสัญญา 3 ปีกับไคเซอร์สเลาเทิร์นในลีกระดับสองของเยอรมนี
ในเดือนมิถุนายน ค.ศ. 2011 มีการรายงานว่า เขาตกจากต้นเชอร์รีในสวนของเขา ทำให้กระดูกซี่โครงและไหปลาร้าของเขาบาดเจ็บจนต้องได้รับการผ่าตัด เขาจึงไม่ได้ลงเล่นฟุตบอลเป็นเวลาสามเดือน เขากลับมาฝึกซ้อมอีกครั้งในเดือนกันยายน แต่เขาก็ย้ายออกจากสโมสรในช่วงฤดูกาล เมื่อเดือนมกราคม ค.ศ. 2012 เขาลงเล่น 61 นัด ทำได้ 9 ประตูใน 2 ฤดูกาลครึ่งกับไคเซอร์สเลาเทิร์น และในวันที่ 27 มกราคม ค.ศ. 2012 เญเม็ตส์ย้ายไปอิงโกลสตัดต์จนจบฤดูกาล
วันที่ 24 กรกฎาคม ค.ศ. 2012 เขาเซ็นสัญญาสองปีกับยูเนียนเบอร์ลินในลีกระดับสองของเยอรมนีจนถึงเดือนมิถุนายน ค.ศ. 2014 ต่อมาในเดือนธันวาคม ค.ศ. 2013 เขาต่อสัญญาเพิ่มอีกสองปีจนถึง ค.ศ. 2016 แต่ในอีกห้าเดือนถัดมา เขาได้รับอนุญาตให้ย้ายออกจากสโมสรหลังจบฤดูกาลได้ แต่เขาก็ยังอยู่ต่อจนถึง ค.ศ. 2015 เขาได้ลงเล่น 5 นัดในครึ่งฤดูกาลแรก ก็ถูกปล่อยตัวจากเบอร์ลิน
วันที่ 25 มกราคม ค.ศ. 2015 เขาเซ็นสัญญากับนิวยอร์กซิตีในเมเจอร์ลีกซอกเกอร์ แต่ในช่วงต้นฤดูกาล เขาแทบไม่ได้ลงเล่นเพราะมีผลงานที่ย่ำแย่ โดยเฉพาะใน 9 นัดแรกที่เขาเล่นได้อย่างน่าผิดหวัง ตลอด 594 นาที เขาไม่สามารถทำประตูหรือจ่ายบอลได้เลย และในวันที่ 31 สิงหาคม ค.ศ. 2015 เญเม็ตส์กับสโมสรนิวยอร์กก็ตกลงแยกทางกัน และเขาก็ย้ายไปสโมสร Willem II ในเอเรอดีวีซีของประเทศเนเธอร์แลนด์ ก่อนที่ตลาดซื้อ-ขายจะปิดเพียง 15 นาที
วันที่ 6 กันยายน ค.ศ. 2016 เญเม็ตส์เซ็นสัญญา 2 ปีกับดีนาโม บูคูเรสตี สโมสรจากประเทศโรมาเนีย
เดอะฮอบบิท ดินแดนเปลี่ยวร้างของสม็อค
Doctor Strange (2016 film)
ทางด่วนในประเทศจีน
โครงข่ายทางด่วนของประเทศจีน เป็นระบบรวมของทางด่วนระดับชาติและระดับมณฑลของประเทศจีน โดยสิ้นปี ค.ศ. 2017 โครงข่ายทางด่วนของประเทศจีนมีระยะทางรวมทั้งหมด 136,000 กิโลเมตร ซึ่งถ้าวัดจากระยะทางก็เป็นระบบทางด่วนที่ใหญ่ที่สุดในโลก นำหน้าระยะทางทั้งหมดของระบบทางหลวงอินเตอร์สเตตของสหรัฐอเมริกาในปี ค.ศ. 2011 ระบบทางด่วนในระดับชาติรู้จักกันอย่างเป็นทางการว่า ระบบทางหลวงสายหลักแห่งชาติ  ซึ่งย่อได้เป็น NTHS ประกอบด้วย ทางด่วนที่มีเส้นทางแบบรัศมีออกจากปักกิ่ง ซึ่งเป็นเมืองหลวง 7 สาย, ทางด่วนเหนือ-ใต้ 11 สาย และทางด่วนตะวันออก-ตะวันตก 18 สาย นับเป็นกระดูกสันหลังของโครงข่ายทางด่วนของประเทศ เส้นทางกระดูกสันหลังนี้รู้จักกันในชื่อ โครงข่าย 71118  นอกจากนี้ ในแต่ละเขตการปกครองระดับมณฑลของประเทศจีนก็มีระบบทางด่วนเป็นของตัวเอง
ทางด่วนสายแรกที่ได้มีบันทึกไว้ในประเทศจีน ย้อนกลับไปเมื่อกว่าสองพันปีมาแล้วในสมัยราชวงศ์ฉิน เมื่อจักรพรรดิพระองค์แรก จิ๋นซีฮ่องเต้ ได้สร้างทางหลวงรัฐระยะทาง 750 กิโลเมตร เชื่อมต่อจากเมืองหลวงชื่อเสียนหยางไปยังพรมแดนทางด้านเหนือของออร์ดอส เพื่อเป็นการวางแผนป้องกัน ต่อมา ทางหลวงแห่งชาติจีนสมัยใหม่สายแรกที่ก่อสร้างระดับดิน คือ ทางด่วนเซี่ยงไฮ้–เจียติ้ง เปิดใช้บริการในเดือนตุลาคม ค.ศ. 1988 มีระยะทาง ปัจจุบันเป็นส่วนหนึ่งของระบบทางด่วนของเซี่ยงไฮ้ ช่วงต้นของยุค 1990 ก็จะเห็นการเริ่มต้นของแผนขนาดใหญ่ของประเทศที่จะพัฒนาโครงข่ายถนน โดยในปี ค.ศ. 1999 โครงข่ายนี้ได้มีระยะทางมากกว่า สำหรับเส้นทางของทางด่วนสายหลักหลายสายจะขนานไปกับเส้นทางเดิมของทางหลวงแห่งชาติจีน
เขตปกครองคณะสงฆ์จังหวัดสุรินทร์
คณะสงฆ์จังหวัดสุรินทร์.
เป็นการปกครองและการบริหารคณะสงฆ์ตามกฎมหาเถรสมาคม มี ๒ ฝ่าย ดั้งนี้ ๑.คณะสงฆ์จังหวัดสุรินทร์ฝ่ายธรรมยุติกนิกาย ๒.คณะสงฆ์จังหวัดสุรินทร์ฝ่ายมหานิกาย
Natshin Medaw
گردشگری در ایران
การท่องเที่ยวในประเทศอิหร่าน
อุตสาหกรรมการท่องเที่ยวในอิหร่าน มีศักยภาพสูงที่จะลองรับในการเติบโตและพัฒนาการท่องเที่ยว จากการรายงานขององค์การการท่องเที่ยวโลก อิหร่านนั้นอยู่ในอันดับสิบที่ดึงดูดนักท่องเที่ยวไปเยี่ยมชม โบราณสถานและประวัติศาสตร์และอยู่ในอันดับที่ห้าในการดึงดูดเยี่ยมชมแหล่งท่องเที่ยว ธรรมชาติ ในปี2017 มีนักท่องเที่ยวต่างชาติที่เข้าเยี่ยมชมอิหร่านจำนวน4,911,920 คน ซึ่งถ้าเปรียบเทียบกับปีก่อนหน้านี้ถือว่าลดลง9.9%
ในทัศนะของผู้เชี่ยวชาญ อุตสากรรมการท่องเที่ยวนี้ไม่ได้พัฒนาไปในทิศทางที่ดีเท่าที่ควร อาจจะด้วยเหตุผลที่ไม่พร้อมของเศรษฐกิจในอิหร่านที่จะดึงดูดนักลงทุนในการสร้างโรงแรมและอุตสาหกรรมอื่นๆ หรืออาจจะด้วยเหตุผลอื่นที่นักลงทุนเองไม่ได้รับข่าวสารในอิหร่านเกี่ยวกับอุตสาหกรรมนี้เท่าที่ควร หรือการประชาสัมพันธ์ไม่ทั่วถึงหรือการนำเสนอข่าวสารในเชิงลบให้อิหร่านหรือข้อจำกัดต่างๆเกี่ยวกับประเด็นทางสังคมและนิกายสำหรับ นักท่องเที่ยวต่างชาติในอิหร่าน และเช่นเดียวกันความตึงเครียดทางการเมืองกับบางประเทศของตะวันตกอาจจะเป็นข้อจำกัดในการเติบโตของอุตสาหกรรมการท่องเที่ยวในอิหร่าน
เมื่อเปรียบเทียบกับประเทศอิหร่าน บางประเทศนั้นมีความสามารถและประสบความสำเร็จที่จะตอบโจทแก้ปัญหาในเรื่องนี้ได้ ยกตัวอย่างเช่น ในปี2007คริสต์ศักราชนักท่องเที่ยวต่างชาติประมาณ 15ล้านคนได้เข้าเยี่ยมชมเมืองดูไบในประเทศสาธาณรัฐอาหรับอามิเรดซึ่งอยู่ทางตอนใต้ของอ่าวเปอร์เซีย แต่ในขณะเดียวกันประเทศอิหร่านมีอัตตาส่วนที่น้อยกว่า1ต่อ15ของจำนวนนักท่องเที่ยวที่เมืองดูไบ ด้วยอัตตาส่วนที่น้อยกว่า1ต่อ100 ของรายได้เข้าประเทศจากอุตสาหกรรมการท่องเที่ยวนี้ก็ได้
เห็นได้ชัดว่า ในอีกกลุ่มของการท่องเที่ยว เป็นนักท่องเที่ยวสุขภาพ ซึ่งในช่วงหลายๆปีที่ผ่านมาอิหร่านกลายเป็นศูนย์กลางในการบำบัดให้กับประเทศเพื่อนบ้าน ไม่ว่าจะเป็นอิรัก บางส่วนของเคอร์ดิสถานอิรัก จากบางสถิติในปีที่ผ่านมาเฉพาะกลุ่มนี้มีมากกว่า1000 วีซ่าที่ออกให้ในทุกๆวัน และนักเดินทางมากกว่าครึ่งเดินทางมาอิหร่านเพื่อการรักษาที่ดีกว่า ยังมีประเทศบาคู,อาร์เมเนีย,ทาจิกิสถานอีก ในปีที่ผ่านมาชาวโอมานเกือบ4000คนเดินทางมาที่อิหร่านเพื่อรักษาปลูกเส้นผม,ทำศัลยกรรมเสริมความงาม รวมถึง ทำศัลยกรรมจมูก,ยกกระชับใบหน้า,ปลูกผม และก็เป็นอีกส่วนหนึ่งที่ทำให้นักท่องเที่ยวยุโรปหลั่งไหลเข้ามารักษา ทั้งหมดทั้งปวงนั้นก็ด้วยความรู้ทางด้านเทคนิค และความเชื่อมั่นที่ประเทศเพื่อนบ้านมีต่อเรา และเหตุผลประการที่สองคือการลดสกุลเงินของประเทศด้วยกับค่าเงินที่ตกของเราถ้าเปรียบเทียบกับเงินสกุลดอลลาและยูโร
ข้อสำคัญที่ควรรู้ ตามข้อตกลงล่าสุดระหว่างอิหร่านและมหาอำนาจ อิหร่านนั้นมีศักยภาพสูงพอที่จะ เติบโตและขยายธุรกิจการท่องเที่ยวได้อย่างรวดเร็ว ซึ่งตามคำบอกเล่าของผู้บริหารระดับสูงอิหร่านนั้นมีความจำเป็นทีจะต้องมีโรงแรมระดับ4ดาวและ5ดาว 200แห่ง และการเสริมศักยภาพทางกองทัพอากาศ อิหร่านก็สามารถมีอนาคตที่สดใสในการพัฒนาอุตสาหกรรมการท่องเที่ยว
สถานท่องเที่ยว.
สถานที่ท่องเที่ยวทางธรรมชาติ.
ทางตอนเหนือ.
ริมชายฝั่งทะเลสาบคะซัร(แคสเบียน) พื้นที่ชุ่มน้ำของอันซะลีและเมาซูเละเป็นที่น่าเยี่ยมชมของที่นี่ พื้นที่ๆล้อมรอบไปด้วยภูเขาของเมาซูเละตั้งอยู่ในเมืองกีลาน มีหมู่บ้านเล็กใหญ่อยู่30 แห่ง บ้านเรือนที่นี่จะใช้ไม้เป็นวัสดุก่อสร้างรวมถึงบานหน้าต่างที่ตบแต่งอย่างสวยงามมองเห็นบ้านใกล้เรือนเคียงและสร้างขึ้นติดๆกันตามเนินเขา สถานที่ท่องเที่ยวทางธรรมชาติในแถบนี้ก็มีสวนป่าซีเซ็งกอนซึ่งตั้งอยู่ทางทิศตะวันออกของเมืองโนชะฮ์ ในแถบป่าแห่งนี้มีสิ่งอำนวยความสะดวกมากมาย อาทิ โต๊ะ แคล่ไม้ไผ่ ห้องน้ำ เตาไฟ เต๊นต่างๆ ที่เตรียมไว้ให้กับนักท่องเที่ยวมาพักค้างแรม ถึงแม้ว่าจะไม่เพียงพอกับนักท่องเที่ยวที่มาเป็นจำนวนมากก็ตาม และเป็นที่น่าเสียใจในสถานที่นี้ไม่ได้รับการรักษาดูแลจากนักท่องเที่ยวเท่าที่ควร เช่น การจุดไฟใต้ต้นไม้ ใช้มีดแกะเปลือกต้นไม้ ทิ้งขยะไม่เป็นที่ ทำให้สิ่งแวดล้อมที่นี่ถูกทำลาย
อีกหนึ่งสถานที่ท่องเที่ยวทางธรรมชาติที่โดดเด่นทางภาคเหนือของประเทศอิหร่าน สวนสาธารณะกุลิซตอน ซึ่งตั้งอยู่ระหว่างโดมกอวูซและเบจนูรด์ ในสวนสาธารณะที่นี่ก็เหมือนกับสวนสาธารณะแห่งชาติของประเทศอื่นๆ เป็นสถานที่ๆใช้พักผ่อนหย่อนใจ ในแต่ละปีมีนักท่องเที่ยวที่แวะเวียนเข้ามาที่นี่นับแสนคน และการมาของนักท่องเที่ยวที่ล้นหลาม ทำให้พืชผักในสถานที่นั้นได้รับความเสียหาย การอพยพของสัตว์นอกฤดูกาล รวมถึงการไม่รักษาความสะอาดอีกเป็นต้น
ชายฝั่งทางใต้ของอิหร่าน.
อยู่ติดกับอ่าวเปอร์เซียและช่องแคบฮุรมุส เนื่องด้วยกับน้ำและอากาศที่ร้อนการมาพักผ่อนที่นี่จึงเหมาะกับการมาในฤดูหนาว มีป่าไม้ต่างๆที่สวยงามตามชายฝั่งของบันดัรอับบาส เวลาที่น้ำทะเลขึ้นก็จะกลืนผืนป่าไปกว่าครึ่ง และเวลาที่น้ำทะเลลดละดับลงผืนป่าก็จะกลับคืนมาอีกครั้ง มันคือจุดเด่นของสถานที่นี้
พื้นที่ทางตะวันตกและตะวันตกเฉียงเหนือ.
ที่ราบสูงของเทือกเขาอัลบุรซและซอกรัส ในฤดูหนาวปกคลุมไปด้วยหิมะ มีการจัดกีฬาฤดูหนาวที่นี่ ส่วนในช่วงฤดูร้อนตามเนินเขาที่มีความสูงสภาพอากาศเย็นสบายมีทิวทัศน์ทางธรรมชาติที่สวยงาม มีน้ำตกต่างๆ มีตาน้ำและมีถ้ำอีกมากมายที่ดึงดูดนักท่องเที่ยวมาที่นี่ โดเมนต่างๆของชอฮูและออบีดัรในเคอดิสถาน และโดเมนต่างๆของซะบะลอนและซะฮันในอาเซอร์ไบจันและมะรอเฆะ เมืองอัรเดบีนและมิชกีนก็เป็นอีกเมืองที่อยู่ติดกับภูเขาดะมอวันในเทือกเขาอัลบุรซและยังเป็นแหล่งดึงดูดนักท่องเที่ยวในฤดูร้อนอีก การกีฬาที่สำคัญในฤดูหนาวของอิหร่าน ส่วนมากจะมีการจัดขึ้นที่ ออบอะลี,ดีซีน,ชัมแชกและตูจอลซึ่งตั้งอยู่บนเทือกเขาสูงของอัลบุรซ
น้ำแร่ก็เป็นอีกปัจจัยหนึ่งที่พัฒนาการของนักท่องเที่ยว ดูจากแผนที่การกระจัดกระจายของตาน้ำพุที่ผลิตน้ำแร่ส่วนใหญ่แล้วอยู่ในพื้นที่ทำงานของนักธรณีวิทยา เช่น เมืองมิชกีน,ซัรอีน,มะรอเฆะ,ลอเรยอน,โอจอีกเป็นต้น
สถานที่ท่องเที่ยวทางวัฒนธรรมและประวัติศาสตร์.
สถานที่ศักดิ์สิทธิ์ทางศาสนา.
เนื่องด้วยอิหร่านนั้นเป็นศูนย์กลางและมีสถานที่สำคัญทางศาสนา จึงเป็นจุดดึงดูดนักท่องเที่ยวอีกประการหนึ่ง เมืองมะชัดด้วยสาเหตุที่มีสถานฝังศพของท่านอิมามริฏอ อ. จึงเป็นศูนย์รวมที่สำคัญทางศาสนาของประเทศอิหร่าน ในทุกๆปีจะมีนักแสวงบุญทั้งชาวอิหร่านและต่างชาติจากประเทศเพื่อนบ้านรวมถึงมุสลิมอีกเป็นจำนวนมากหลั่งไหลเดินทางมาที่เมืองนี้ ในบริเวณรอบๆสถานฝังศพจะมีสิ่งปลูกสร้างต่างๆมากมายเช่นลานมัสยิดกุฮัรชอดและลานอื่นๆอีก งานติดกระเบื้องดินเผา,สถาปัตยกรรมและตบแต่งความสวยงามอื่นๆ นับได้ว่าเป็นศิลปะที่สวยงามและโดดเด่นของศาสนาอิสลามเลยก็ว่าได้ สถานฝังศพของท่านหญิงมะอ์ซูเมะในเมืองกุม,ท่านอับดุลอะซีมฮะซะนีในเมืองเรย์,ชาฮ์เจรอฆบุตรของท่านอิมามกาซิม อ. ในเมืองชีราสและสถานฝังศพของซัยยิดยะลาลุดดีนอัชรัฟน้องชายของท่านอิมามริฏอ อ. อยู่ในเมืองอัชรอฟีเยะ ทั้งหมดนี้เป็นสถานที่สำคัญทางศาสนา นักท่องเที่ยวอิหร่านชอบมาแสวงบุญ ในเมืองมะชัดซึ่งมีนักแสวงบุญมาเป็นเรือนล้านในช่วงวันหยุดราชการหรือวันขึ้นปีใหม่ มีโรงแรม,สถานที่ท่องเที่ยวและร้านอาหารต่างๆมากมายในเมืองนี้
อาคารและอนุสรณ์สถานทางประวัติศาสตร์.
ในเมืองฟอรซ์ มีสิ่งก่อสร้างและอนุสรณ์สถานก่อนประวัติศาสตร์ ครอบคลุมไปถึงหินแกะสลักต่างๆของชาวถ้ำ หมู่บ้านเดะมูรด์มีโบราณสถานเช่น เพอเซโพรัส,ภาพวาดรุสตัม,สถานที่ปรักหักพังของสระน้ำ,บัลลังก์ของโซโลมอน,พอซอรกอด(หลุมฝังศพของไซรัส)และโรงสีต่างๆทางประวัติศาสตร์ หมู่บ้านเดะมูรด์ยังมีสถานที่บูชาไฟและเนินเขาเก่าแก่หลายพันปี และอนุสรณ์สถานทางประวัติศาสตร์
หลังจากอิสลามเช่นมัสยิด,ห้องอาบน้ำ,ตลาดวะกีลชีราส,ซุ้มประตูกุรอาน,หลุมฝังศพกวีฮาฟิสและซะอ์ดีถือได้ว่าเป็นศูนย์กลางการท่องเที่ยวที่สำคัญทางวัฒนธรรมและประวัติศาสตร์ของประเทศอิหร่าน เมืองอิสฟาฮานก็เป็นอีกเมืองหนึ่งที่มีจตุรัสนักเชะยาฮอน,สแควร์อาลีกอพู,มัสยิดอิมามโคมัยนี,มัสยิดลุตฟุลลอห์,ตลาดไกซะลีเยะ,สามสิบสามสะพาน,สะพานคอยูและพระราชวังสี่สิบเสาล้วนเป็นสมบัติอันล้ำค่าทางสถาปัตยกรรมและศิลปะแขนงต่างๆไม่ว่าจะในการก่อสร้าง,ปูกระเบื้องดินเผาและแกะสลักซึ่งสามารถถูกรู้จักเป็นเมืองหลวงทางด้านวัฒนธรรมของประเทศอิสลามอิหร่านก็ว่าได้ ในเมืองกิรมานชาก็มีอนุสรณ์สถานทางประวัติศาสตร์ก่อนอิสลามเช่นพิพิธภัณสถานแห่งชาติพอลีเนะแซ็งกี,ภาพวาดบนผนังหินอนูบอนีนี,การจารึกบนเขาบิสโตน(จารึกที่ใหญ่ที่สุดในโลก),ต็อกบุสตอน,ต็อกกะรอ,วัดอานาฮิตา,รูปปั้นเฮอคิวลิสแกะสลักบนเนินเขา,พื้นที่ล่าสัตย์ ส่วนอนุสรณ์สถานทางประวัติศาสตร์หลังจากอิสลามเช่น คาราวานอับบาซี,ที่พำนักของมุอาวินอัลมุลก์,ที่พำนักของ Iran Tourism ,มัสยิดชาฟิอี,มัสยิดอิมาดอั๊ดโดละห์,มัสยิดและห้องอาบน้ำของฮัจยีชะฮบอสคอน,ตลาดแบบดั้งเดิมที่ใหญ่ที่สุดในตะวันออกกลาง,สถาปัตยกรรม,งานกระจก,กระเบื้องดินเผา ทำให้เมืองนี้เป็นจุดท่องเที่ยวทางวัฒนธรรมและประวัติศาสตร์ของอิหร่าน ا
การท่องเที่ยวในโลกไซเบอร์.
ในยุคปัจจุบันโลกไซเบอร์คือทางเลือกที่ดีสำหรับนักท่องเที่ยว ซึ่งก่อนการเดินทางสามารถเข้าไปหาข้อมูลในเว็บไซต์การท่องเที่ยวโดยละเอียดจากสถานที่จะไป ในปีที่ผ่านมามีเว็บไซต์และพอทัลจำนวนมากแนะนำอิหร่านและแนะนำประเภทของการเดินทางรวมถึงสถานที่ท่องเที่ยวที่เกี่ยวข้องสำหรับการเดินทางแต่ละครั้ง หรือสิ่งที่จำเป็นกับนักท่องเที่ยวในการเดินทาง การแสดงทัวร์เสมือนจริงก่อนการเดินทางสามารถให้มุมมองที่ดีต่อผู้เดินทางและนักท่องเที่ยวยังจุดหมายนั้น ทัวร์เสมือนจริงครอบคลุมถึงความหลากหลายของคำจำกัดความวิถีชีวิตในท้องถิ่นไปจนถึงสถานที่ท่องเที่ยวที่หลากหลาย เช่น สถานที่ท่องเที่ยวทางธรรมชาติหรือวัฒนธรรม เว็บไซต์ที่แนะนำข้อมูลการเดินทางทั้งหมดให้กับนักท่องเที่ยวเป็นที่รู้จักกันว่า เป็นเว็บไซต์แนะนำปลายทางที่โดดเด่นที่สุดคือพอร์ทัลเยี่ยมชมอิหร่านหรือพอร์ทัลการท่องเที่ยวแนะนำสถานที่ ในพอร์ทัลนี้คุณสามารถเข้าไปหาข้อมูลรายละเอียดแต่ละจังหวัดหรือแยกเมืองต่างๆออกได้ คุณจะได้คุ้นเคยก่อนที่จะเดินทางไปยังเมืองเหล่านั้น หรือสถานที่ทางประวัติศาสตร์,ธรรมชาติหรือสถานที่ท่องเที่ยวนั้นๆ เช่นการค้นหาภาพถ่ายของสถานที่นั้น ข้อมูลทางประวัติศาสตร์หรือธรรมชาติ ข้อเสนอพิเศษสำหรับการเดินทาง และเส้นทางการเข้าถึงผ่าน กูเกิ้ลแมพ เราหวังว่าเว็บไซต์ดังกล่าวจะคุ้มค่ากับการท่องเที่ยวและอุตสาหกรรมการท่องเที่ยวในอิหร่าน และเป็นแนวทางที่ดีที่จะตอบสนองความต้องการของนักท่องเที่ยวในอิหร่าน แอพพิเกชันต่างๆของโทรศัพท์เคลื่อนที่ในหัวข้อของการท่องเที่ยวนับวันยิ่งจะขยายตัวได้มากขึ้น ดังนั้นการลงทุนและการหาตลาดในเรื่องนี้จำเป็นและมีผลประโยชน์เป็นอย่างมาก
วารสารมรดกและการท่องเที่ยวกีลเกอแมช.
วารสารกีลเกอแมช ด้วยวิธีการของการให้ความรู้และการกระตุ้นให้กับผู้ที่รักชอบในการศึกษาและค้นคว้าวิจัย นักศึกษา,นักค้นคว้าหรือผู้ที่เกี่ยวข้องโดยตรงกับมรดกทางวัฒนธรรม,มรดกทางธรรมชาติ,มกดกที่จับต้องไม่ได้,การท่องเที่ยว,ศิลปะแบบดั้งเดิมและผู้อ่าน โดยประเด็นของวัฒนธรรมและประวัติศาสตร์,สิ่งแวดล้อมและธรรมชาติกับมุมมองความจำเป็นของปัจจุบันกับอุตสาหกรรมการท่องเที่ยว จัดทำวารสารและเผยแพร่ภายใต้การควบคุมของการท่องเที่ยวอิหร่าน
ปยีนบยา
Apollo (wrestler)
เอ็ดเวิร์ด เอ็ม. อบรอมส์
เอ็ดเวิร์ด เอ็ม. อบรอมส์ (6 พฤษภาคม ค.ศ. 1935 – 13 กุมภาพันธ์ ค.ศ. 2018) เป็นนักตัดต่อภาพยนตร์และโทรทัศน์ และได้เสนอชิงงานประกาศผลรางวัลออสการ์ ครั้งที่ 56 จากภาพยนตร์เรื่อง บรู ทันเดอร์ ในประเภทรางวัลออสการ์ สาขาลำดับภาพยอดเยี่ยม
ลิลีนา โบดอค
ลิลีนา โบดอค (21 กรกฎาคม ค.ศ. 1958 – 6 กุมภาพันธ์ ค.ศ. 2018) เป็นนักเขียนแฟนตาซีชาวอาร์เจนตินา.
โบดอค เขียนเรื่อง ลาซากา เดอ ลอส คอนไฟน์ ซึ่งเป็นนิยายแนวแฟนตาซี เผยแพร่ในปี ค.ศ. 2000 ในภาษาสเปน หนังสือเล่มนี้แปลเป็นภาษาอังกฤษในชื่อ "The Days of the Deer "หรือ วันของกวาง ซึ่งได้รับความนิยมมากในแถบลาตินอเมริกา
WWK Arena
ปีเตอร์ แบตกิน
ปีเตอร์ แบตกิน (11 เมษายน ค.ศ. 1953 – 12 มกราคม ค.ศ. 2018) เป็นนักขายทอดตลาดชาวอังกฤษ รู้จักกันในฐานะเป็นนักกิจกรรมในประเทศรัสเซีย
มิคัล จูริช
มิคัล จูริช (เกิดวันที่ 1 มิถุนายน ค.ศ. 1988) เป็นนักฟุตบอลกองหน้าชาวสโลวาเกีย ปัจจุบันลงเล่นให้กับสโมสรฟุตบอลอานอร์โทซิสฟามากุสตา (ยืมตัวจาก Orenburg) และทีมชาติสโลวาเกีย
จูริชเข้าร่วมสโมสร Banská Bystrica เมื่อเขาอายุ 14 ปี โดยใช้เวลาลงเล่นในชุดเยาวชนสามปี ต่อมาเขาลงเล่นนัดแรกในสโลวักซูเปอร์ลีกา ในนัดที่แพ้ Ružomberok 2–0 เมื่อวันที่ 9 พฤศจิกายน ค.ศ. 2005 เมื่อผ่านไปห้าฤดูกาล เขาทำได้ 18 ประตูจาก 114 นัดที่ลงเล่น
ในเดือนสิงหาคม ค.ศ. 2010 เขาถูกปล่อยยืมตัวให้กับวิกตอเรีย เปิลเซน ในเช็กเฟิสต์ลีก เป็นเวลาหนึ่งปี และได้รับข้อเสมอให้ซื้อขาด เขาลงเล่นนัดแรกให้กับเปิลเซนซึ่งบุกชนะ České Budějovice 3–0 เมื่อวันที่ 28 สิงหาคม ค.ศ. 2010 และเขาก็พาเปิลเซนคว้าแชมป์เช็กเฟิสต์ลีก ซึ่งเป็นแชมป์ลีกสมัยแรกของเขา เขาทำสองประตูให้กับเปิลเซนในยูฟ่าแชมเปียนส์ลีก ฤดูกาล 2011–12 โดยแบ่งเป็นหนึ่งลูกในรอบเพลย์ออฟที่ชนะโคเปนเฮเกน 2–1 และอีกลูกในรอบแบ่งกลุ่ม นัดที่เสมอมิลาน 2–2
วันที่ 26 มกราคม ค.ศ. 2017 เขาเซ็นสัญญากับ FC Orenburg สโมสรในรัสเซียนพรีเมียร์ลีก และในวันที่ 17 มกราคม ค.ศ. 2018 เขาถูกปล่อยยืมตัวให้กับ อานอร์โทซิส ฟามากุสตา จากประเทศไซปรัส เป็นเวลาครึ่งฤดูกาล
จูริชลงเล่นครั้งแรกให้กับทีมชาติสโลวาเกียในนัดกระชับมิตรที่บุกชนะเดนมาร์ก 3–1 เมื่อวันที่ 15 สิงหาคม ค.ศ. 2012
เขายิงประตูแรกในนัดที่ชนะสวิตเซอร์แลนด์ 3–2 เมื่อวันที่ 13 พฤศจิกายน ค.ศ. 2015 โดยเขาทำได้สองประตูในนัดนั้น สี่วันถัดมา เขาทำประตูอีกครั้งในนัดที่ชนะไอซ์แลนด์ 3–1
จูริชทำประตูที่สี่ของเขา ในนัดกระชับมิตรที่แพ้เยอรมนี 3–1 ที่เอาก์สบูร์ก ซึ่งเป็นการลงเล่นในนามทีมชาตินัดที่ 25 ของเขา
Michal Ďuriš
อัลเบร์ต รุสนัก
อัลเบร์ต รุสนัก (เกิดวันที่ 7 กรกฎาคม ค.ศ. 1994) เป็นนักฟุตบอลอาชีพชาวสโลวาเกีย ปัจจุบันลงเล่นให้กับสโมสรเรอัลซอล์ตเลคในเมเจอร์ลีกซอกเกอร์ ตำแหน่งกองกลางตัวรุก
รุสนักลงเล่นให้กับทีมชาติชุดใหญ่ครั้งแรกเมื่อวันที่ 15 พฤศจิกายน ค.ศ. 2016 ในนัดที่พบกับออสเตรีย โดยลงมาเป็นตัวสำรองในนาทีที่ 46 แทนที่ของ Jakub Holúbek
ในปี ค.ศ. 2017 เขาลงเล่นเกือบทุกนัด ยกเว้นนัดที่พบกับยูกันดาและสวีเดนที่อาบูดาบี สหรัฐอาหรับเอมิเรตส์ นอกจากนี้ เขายังลงเล่น 5 จาก 6 นัดในฟุตบอลโลก 2018 รอบคัดเลือก เขาจ่ายบอลสำเร็จหนึ่งครั้งในนัดสุดท้ายที่พบกับมอลตา โดยจ่ายให้อ็อนเดรย์ ดูดา ทำประตูได้
รุสนักทำประตูแรกในนามทีมชาติ ในนัดแรกของปี ค.ศ. 2018 ซึ่งพบกับสหรัฐอาหรับเอมิเรตส์ ในการแข่งขันฟุตบอลชิงถ้วยพระราชทานคิงส์คัพที่กรุงเทพมหานคร เขาทำประตูในนาทีที่ 42 จากการยิงด้วยเท้าขวา
มาร์ชฟอร์เอาเออร์ไลฟ์
การเดินขบวนเพื่อชีวิตของพวกเรา หรือ เดอะมาร์ชฟอร์เอาเออร์ไลฟ์  เป็นการเดินขบวนที่เกิดขึ้นเมื่อวันที่ 24 มีนาคม 2561 ในวอชิงตัน ดี.ซี. รวมถึงรัฐอื่นของสหรัฐ ตลอดจนนครต่าง ๆ ทั่วโลก โดยมีนักเรียนนักศึกษาเป็นผู้วางแผนจัดกิจกรรมนี้ร่วมกับองค์การเอฟวรีทาวน์ฟอร์กันเซฟตี ซึ่งสืบเนื่องจากเหตุยิงกันในโรงเรียนมัธยมสโตนแมนดักกลาส เมืองพาร์คแลนด์ รัฐฟลอริดา เมื่อวันที่ 14 กุมภาพันธ์ ปีเดียวกัน ซึ่งทำให้มีผู้เสียชีวิต 17 คน
ประเด็นเรียกร้องของการเดินขบวนครั้งนี้ คือ การยกเลิกการจำหน่ายอาวุธปืนในงานแสดงยุทธภัณฑ์ต่าง ๆ การนำรัฐบัญญัติว่าด้วยความปลอดภัยสาธารณะและการป้องกันการใช้อาวุธเพื่อสันทนาการ พ.ศ. 2537 ซึ่งพ้นสมัยการบังคับใช้เมื่อ พ.ศ. 2547 กลับมาใช้อีกครั้ง รวมถึงรณรงค์ให้มีการห้ามจำหน่ายรังกระสุนความจุสูง
การเดินขบวนครั้งนี้นับเป็นการประท้วงที่จัดโดยนักเรียนและนักศึกษาที่มีผู้เข้าร่วมมากที่สุดในประวัติศาสตร์สหรัฐ แต่ถ้านับรวมการประท้วงที่ประชาชนเป็นผู้จัดทั้งหมดจะมีผู้เข้าร่วมมากเป็นอันดับที่สาม รองจากการเดินขบวนเพื่อรณรงค์สิทธิสตรีในสหรัฐเมื่อปี 2560 และ 2561 ตามลำดับ
คณะสงฆ์จังหวัดสุรินทร์
เคลือบฟัน
เคลือบฟัน  คือส่วนที่แข็งที่สุด และเป็นชั้นแร่ที่อยู่นอกสุดของฟัน และเป็นหนึ่งในเนื้อเยื่อสี่ส่วนสำคัญในการสร้างฟัน โดยมีส่วนประกอบของแคลเซียมและฟอสเฟต
เคลือบฟันเป็นเนื้อเยื่อที่สามารถมองเห็นได้ โดยถูกสร้างขึ้นจากเนื้อฟัน
ภูเขาวากากูซะ
ภูเขาวากากูซะ ( "วะคะคุสะ-ยะมะ") หรือที่รู้จักกันในชื่อ ภูเขามิกาสะ (三笠山 "มิคะสะ-ยะมะ") เป็นภูเขาที่ตั้งอยู่ในเมืองนาระ จังหวัดนาระ ประเทศญี่ปุ่น อยู่บริเวณทิศตะวันออกของสวนนาระ สูง 342 เมตร (1,122 ฟุต)
อากิพี
อาชีวอนามัย
อาชีวอนามัย  เป็นการคาดคะเน การรับรู้ การประเมิน การควบคุมและป้องกันภัยจากงานซึ่งอาจส่งผลให้เกิดการบาดเจ็บ การเจ็บป่วย หรือมีผลกระทบต่อความเป็นอยู่ดีของคนงาน ภัยหรือสิ่งเร้าความเครียดเหล่านี้มักแบ่งเป็นทางชีววิทยา เคมี กายภาพ การยศาสตร์และจิตสังคม ความเสี่ยงของผลต่อสุขภาพจากสิ่งเร้าความเครียดหนึ่ง ๆ เป็นฟังก์ชันของภัยคูณด้วยการสัมผัสของปัจเจกหรือกลุ่ม สำหรับสารเคมี สามารถเข้าใจภัยได้เป็นโพร์ไฟล์การตอบสนองขนาด (dose response profile) ซึ่งมักยึดตามการศึกษาหรือแบบจำลองทางพิษวิทยา นักอาชีวอนามัยทำงานใกล้ชิดกับนักพิษวิทยาในการทำความเข้าใจภัยทางเคมี นักฟิสิกส์สำหรับภัยทางกายภาพ และแพทย์และนักจุลชีววิทยาสำหรับภัยทางชีวภาพ นักอนามัยสิ่งแวดล้อมและอาชีวอนามัยถือเป็นผู้เชี่ยวชาญในศาสตร์การสัมผัส (exposure science) และการจัดการความเสี่ยงสัมผัส นักอนามัยจะใช้ความเชี่ยวชาญด้านศาสตร์การสัมผัสเพื่อป้องกันคนงาน ผู้บริโภค และชุมชน หรืออย่างใดอย่างหนึ่ง ขึ้นอยู่กับชนิดของงาน
การท่องเที่ยวในอิหร่าน
Occupational hygiene
โกลบอล (กีฬา)
โกลบอล  เป็นกีฬาประเภททีมชนิดหนึ่งสำหรับนักกีฬาที่มีความพิการทางสายตา เริ่มมีมาตั้งแต่หลังสงครามโลกครั้งที่ 2 โดยทหารผ่านศึกที่ได้รับความพิการเป็นผู้ริเริ่ม และได้ถูกบรรจุเป็นกีฬาสาธิตครั้งแรกในพาราลิมปิกฤดูร้อน 1972 ที่ไฮเดิลแบร์ก ประเทศเยอรมนีตะวันตก
โกลบอลเป็นการเล่นระหว่างทีม 2 ทีม โดยผู้เล่นในสนามทีมละ 3 คน และแต่ละทีมมีผู้เล่นสำรองได้สูงสุดอีก 3 คน โดยเล่นอยู่ในพื้นที่สนามรูปสี่เหลี่ยมผืนผ้า ยาว 18 เมตร และกว้าง 9 เมตร ซึ่งมีเส้นกลางแบ่งสนามออกเป็นสองส่วน ประตูกว้าง 9 เมตร และสูง 1.30 เมตร อยู่ท้ายสนามทั้งสองฝั่งนักกีฬาทุกคนในสนามจะต้องปิดตาโดยอุปกรณ์บังตา วัตถุประสงค์ของการเล่น คือ แต่ละทีมกลิ้งลูกบอลที่มีกระดิ่งอยู่ภายใน ให้เข้าประตูของฝ่ายตรงข้ามและอีกฝ่ายหนึ่งก็จะต้องคาดการณ์ และต้องพยายามป้องกันประตูของตนเองไม่ให้บอลเข้าประตู สลับกันรุกและรับภายในสองครึ่งเวลา แบ่งเป็นครึ่งเวลาละ 10 นาที และพัก 5 นาที ผู้เล่นสามารถโยนลูกบอลติดต่อกันได้ 2 ครั้งเท่านั้นและการโยนลูกบอลเข้าประตูฝ่ายตนเองโดยมิได้ตั้งใจหรืออุบัติเหตุจะไม่ถือว่าได้ประตูจากการโยน เป็นต้น นอกจากนั้น การส่งเสียงรบกวนใด ๆ ของฝ่ายรุกหรือสมาชิกทีมในขณะโยนลูกบอลต่อการป้องกันประตูของฝ่ายรับจะต้องถูกลงโทษ
The Mummy (1999 film)
มนุษย์หลุมหลบภัยบ้าหลุดโลก
มนุษย์หลุมหลบภัยบ้าหลุดโลก (อังกฤษ: Blast from the Past) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 1999 กำกับโดย ฮิวจ์ วิลสัน นำแสดงโดย เบรนแดน เฟรเซอร์, อลิเซีย ซิลเวอร์สโตน, คริสโตเฟอร์ วอลเคน, ซิสซี สเปเซก, เดฟ โฟลีย์
เมื่อ ดร. อัจฉริยะผู้เกลียดคอมมิวนิสต์เข้าไส้ คิดว่าถ้าสงครามเย็นยังดำเนินต่อไป จะต้องเกิดสงครามขึ้นแน่ จึงได้ทำการสร้างหลุมหลบภัยใต้ดินขึ้นที่หลังบ้านของเขา และได้ลงไปอาศัยอยู่ในหลุมหลบภัย เนื่องจากเข้าใจผิดว่าคิดว่าเครื่องบินตกเป็นระเบิดที่รัสเซียมาทิ้งบอมบ์ที่อเมริกา หลังจากผ่านไปได้ 30 กว่าปี จนลูกชาย อดัม เว็บเบอร์ โตเป็นหนุ่ม จึงได้ส่งให้อดัมขึ้นมาบนพื้นดินอีกครั้งเพื่อซื้อของใช้ที่จำเป็นเนื่องจากร่อยหรอลงแล้ว เขาจึงได้พบกับ อีฟ เรื่องวุ่น ๆ กับความรักของเขาจึงเกิดขึ้น
Blast from the Past (film)
โคตรคน ค้นโคตรสมบัติ
โคตรคน ค้นโคตรสมบัติ (อังกฤษ: The Treasure Hunter) เป็นภาพยนตร์ สัญชาติจีน สร้างขึ้นเมื่อปี ค.ศ. 2009 กำกับโดย เควิน คาม-หยิน จู นำแสดงโดย โจว เจี๋ยหลุน, หลิน จื้อหลิง, เฉิง จื้อเหว่ย์, เฉิน เต้าหมิง, บารอน เฉิน, วิล หลิว, เมียว พู
อุบัติภารกิจพิทักษ์ลายแทงมหาสมบัติแห่งอาณาจักรโบราณใต้ผืนทะเลทรายของนักสู้นิรนาม “เฉี่ยวเฟย” ให้พ้นจากเงื้อมมือของ “เดอะ คอมพานี” กองกำลังโฉดที่หวังครอบครองมหาสมบัติไว้เพียงผู้เดียว และเดิมพันสำคัญของการเผชิญหน้าครั้งนี้อยู่ที่ “หลานถิง” หลานสาวของผู้เก็บรักษาแผนที่คนสุดท้าย ที่ถูกเดอะ คอมพานี จับตัวไป และการปกป้องมหาสมบัติครั้งนี้ แต่เขายังต้องระดมทุกทักษะการต่อสู้มาสยบเหล่าอัศวินม้าดำแห่งเดอะ คอมพานี ที่พวกมันต่างมาพร้อมลีลาการจู่โจมอันคาดไม่ถึง ท่ามกลางพายุทะเลทรายที่กำลังโหมกระหน่ำเข้ามา
ทางด่วนในประเทศเกาหลีใต้
ทางด่วนในประเทศเกาหลีใต้  เรียกอย่างเป็นทางการว่า ทางด่วนแห่งชาติ  เดิมได้รับการกำหนดหมายเลขตามลำดับการก่อสร้าง จนกระทั่งวันที่ 24 สิงหาคม ค.ศ. 2001 ก็ได้รับการกำหนดหมายเลขในรูปแบบที่ค่อนข้างคล้ายกับระบบทางหลวงอินเตอร์สเตตของสหรัฐอเมริกา ป้ายสัญลักษณ์ของทางด่วนในประเทศเกาหลีใต้ก็คล้ายกันกับของอินเตอร์สเตตของสหรัฐอเมริกาเช่นกัน เพราะมีรูปร่างป้ายมีลักษณะเป็นโล่ และสีป้ายที่เป็นสีแดง สีขาว และสีน้ำเงิน ซึ่งเป็นสีในธงชาติเกาหลีใต้
NRA
นิค โปป (นักฟุตบอล)
มิสเตอร์แอนด์มิสเอเชียไทยแลนด์
มิสเตอร์แอนด์มิสเอเชียไทยแลนด์  เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2557 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสแอนด์มิสเตอร์เอเชีย
แจ็ก ดักลัส
จอห์น แพทริก ดักลัส (; เกิดในวันที่ 30 มิถุนายน ค.ศ. 1988) รู้จักกันในนามแฝงออนไลน์ว่า แจ็กส์ฟิลม์ส (jacksfilms) เป็นทั้งยูทูบเบอร์, นักแสดงตลก, นักร้องในเว็บ, ผู้สร้างภาพยนตร์ และนักดนตรีชาวอเมริกัน
เขาเริ่มทำงานออนไลน์โดยการสร้างช่องยูทูบใน ค.ศ. 2006 เมื่อจำนวนผู้เข้าชมมากขึ้น เขาจึงเล่นซีรีส์คอมเมดีตามความคิดเห็นและคำขอของผู้คน เช่น "Your Grammar Sucks" ("YGS"), "JackAsk" และ "Yesterday I Asked You" ("YIAY") ในเดือนตุลาคม ค.ศ. 2020 ดักลัสประกาศตอนจบของ YGS และ JackAsk และจะจัดไลฟ์ทัวร์ "YIAY Live" ใน ค.ศ. 2020 แต่ถูกเลื่อนไปยังเดือนมกราคม ค.ศ. 2021 เนื่องจากการระบาดทั่วของไวรัสโคโรนา พ.ศ. 2562–2563
แจ็ค โดกลาส
Jack Douglass
ทางด่วนในประเทศอินเดีย
ทางด่วนในประเทศอินเดีย เป็นถนนระดับสูงสุดในโครงข่ายถนนอินเดีย เป็นทางด่วนขนาด 6 หรือ 8 ช่องจราจร ที่มีทางเข้าและทางออกที่ทางแยกต่างระดับ ปัจจุบัน มีทางด่วนในประเทศอินเดียที่เปิดให้บริการระยะทางประมาณ 1,455.4 กิโลเมตร โครงการพัฒนาทางหลวงแห่งชาติของรัฐบาลอินเดียมีจุดมุ่งหมายที่จะขยายโครงข่ายทางหลวงและวางแผนที่จะเพิ่มระยะทางทางด่วนอีก ภายในปี ค.ศ. 2022 การทางด่วนแห่งประเทศอินเดีย ซึ่งดำเนินงานภายใต้กระทรวงการขนส่งทางถนนและทางหลวง จะเป็นฝ่ายดูแลรับผิดชอบในการก่อสร้างและบำรุงรักษาทางด่วน ประเทศอินเดียเป็นหนึ่งในประเทศที่มีความหนาแน่นของทางด่วนต่ำที่สุดในโลก
รายการทางด่วน.
เปิดให้บริการ.
ระยะทางต่อไปนี้จะแสดงเฉพาะที่เปิดให้บริการเท่านั้น
มีเนียทัวร์วุนเดอร์ลันด์
รายชื่อตัวละครในคินนิคุแมน
=ภาคแรก=
ฝ่ายธรรมะ.
ทีมคินนิคุแมน.